**Πράξη 5η/ 9-11-2017**

Θέμα: Πρακτικό επιλογής πρακτορείου

Σήμερα Πέμπτη 9 Νοεμβρίου 2017 και ώρα 12:00μ, συνεδρίασε η επιτροπή που συγκροτήθηκε, με βάση το σύμφωνα με το άρθρο 13 §2 της Υ.Α. 33120/ΓΔ4/28-02-2017 (ΦΕΚ 681/τ.Β/06-03-2017) και την Πράξη 4/ 9-11-2017 της Διευθύντριας του Γενικού Λυκείου Κάτω Μηλιάς και αποτελείται από τους:

1. Παξιμαδάκη Ειρήνη ΠΕ02, Διευθύντρια, Πρόεδρο

2. Καγκασίσου Άννα, Γαβρή Αναστασία, συνοδούς καθηγήτριες

3. Την Αντιπρόεδρο του Συλλόγου Γονέων και Κηδεμόνων.

4. Την Πρόεδρο του τμήματος Γ1.

5. Την Πρόεδρο του τμήματος Γ2.

Οι ανωτέρω, αφού ενημερώθηκαν για τις ισχύουσες εγκυκλίους που αφορούν την διαδικασία επιλογής πρακτορείου, εξέτασαν τις προσφορές που είχαν κατατεθεί από τέσσερα ταξιδιωτικά γραφεία (Complete Travel, MITA travel, Tasionas Travel και Velonis Holidays).

Αφού έλαβε υπόψη της την ασφάλεια, την οργάνωση της εκδρομής, την πληρότητα του φακέλου προσφοράς και την αξιοπιστία του πρακτορείου

**Αποφάσισε ομόφωνα**

να αναθέσει τη διενέργεια της τριήμερης εκδρομής των μαθητών της Γ΄ Λυκείου του Γενικού Λυκείου Κάτω Μηλιάς στο Ναύπλιο στο πρακτορείο **Velonis Holidays**. και να προχωρήσει άμεσα η Διευθύντρια του Λυκείου στη σύνταξη ιδιωτικού συμφωνητικού, στο οποίο θα περιγράφονται όλες οι υποχρεώσεις του συγκεκριμένου πρακτορείου προς το Σχολείο και του Σχολείου προς αυτό.

Η επιλογή του συγκεκριμένου πρακτορείου έγινε με ποιοτικά και οικονομικά κριτήρια και η προσφορά περιλαμβάνει τα παρακάτω:

* Τιμή των **85 ευρώ** ανά μαθητή.
* Πρωινό στο ξενοδοχείο
* Μεταφορά με πολυτελές λεωφορείο καθ’ όλη τη διάρκεια της εκδρομής (Το λεωφορείο θα είναι στη διάθεση μας και θα πραγματοποιήσει το πρόγραμμα με τις περιηγήσεις που θα συμφωνηθεί πριν από την έναρξη της εκδρομής και πληροί όλες τις προδιαγραφές για την ασφαλή μεταφορά των μαθητών).
* **2** διανυκτερεύσεις στο ξενοδοχείο **Hotel Elena** στο Ναύπλιο σε τρίκλινα δωμάτια.
* 3 δωρεάν θέσεις συνοδών σε μονόκλινα δωμάτια.
* Απόδειξη παροχής υπηρεσιών για κάθε μαθητή.
* Ταξιδιωτική Ασφάλεια. Ομαδικό ασφαλιστήριο από τη στιγμή της αναχώρησης έως την άφιξη στην πόλη μας.

Η απόφαση αυτή να δημοσιευτεί στην ιστοσελίδα του ΓΕΛ Κάτω Μηλιάς. Δίνεται προθεσμία τριών (3) εργάσιμων ημερών για την υποβολή τυχόν ενστάσεων, οι οποίες υποβάλλονται στη διεύθυνση του σχολείου τις εργάσιμες ώρες.

Για τον λόγο αυτό συντάχθηκε αυτό το πρακτικό και υπογράφεται ως ακολούθως:

|  |  |
| --- | --- |
| Η πρόεδρος | Τα μέλη |
|  |  |
|  | Καγκασίδου Άννα |
|  | Γαβρή Αναστασία |
|  | Τζήκα Μελανία |
| Ειρήνη Παξιμαδάκη |  Ντούρου Αναστασία |
|  | Τσινίκου Βασιλική |
|  |  |